Putin ijtimoiy tarmoqlarda ijobiylik yetishmasligidan shikoyat qildi. Avvalroq u ijtimoiy tarmoqlardan foydalanmasligini aytgandi

Rossiya prezidenti Vladimir Putin Pyatigorsk shahrida ta’lim forumiga tashrif chog‘ida ijtimoiy tarmoqlarda ijobiy kayfiyat yetishmasligi haqida gapirdi. Shu tariqa prezident mahsulotlari asosan ijtimoiy tarmoqlarda tarqatiladigan studiya loyihasining hammuallifi haqidagi hikoyaga munosabat bildirdi. Bu haqda TJournal xabar berdi.

Putinning so‘zlariga ko‘ra, foydalanuvchilar ijtimoiy tarmoqda ijobiy ishtiyoq bilan ishlaydi, ijtimoiy tarmoqlarining o‘zida esa bunday ijobiylik yetishmaydi, aslida ijobiylik tarmoqda 100 foiz bo‘lishi kerak.
Vladimir Putin aynan qanday ijobiylikni nazarda tutganiga aniqlik kiritmagan. Shuningdek, prezident voqealarni ijtimoiy tarmoqlarda qanchalik kuzatib borishi ham noma’lum.
2017-yilda Putin ijtimoiy tarmoqlarda akkaunti yo‘qligini, buning uchun vaqti yetmasligini aytib o‘tgan.